section_heading: Životopis
paragraph_text: Ishod austrijskog građanskog rata veljače 1934. doveo je do zabrane austrijske socijaldemokratske stranke, a Leichter je morao u emigraciju. U emigraciji je osnovao tiskovnu službu, radi izvješćivanja svjetske javnosti o stanju u Austriji. Rujna 1934. vratio se u Austriju radi sudjelovanja na tajnoj konferenciji koja se održala u Beču, a koju su održali austrijski revolucionarni socijalisti koji su djelovali u podzemlju. Konferencija je bila tajna jer je bila ilegalna u Schuschniggovoj diktaturi. 1936. izvijestio je anonimno u jednom letku o socijalističkom procesu.